Reģu muiža

Reģu muiža () bija Kurzemes muiža, kas atradās mūsdienu Kuldīgas novada Alsungas pagasta Reģu ciemā, vēsturiskajā suitu novadā.

 Vēsture 
Reģi rakstos pirmoreiz minēti ap 1253. gadu. Nostāsts vēsta, ka 1637. gadā maltītes laikā Reģu muižā noindēja katoļticības atjaunotāju Suitu novadā Šverinu.

1704. gadā, pēc Edgara Dunsdorfa datiem, muiža kopā ar Almāles muižu, piederēja Šlipenbahu dzimtai. Vēlāk muiža piederēja Štempeļu dzimtai.Latvijas muižas un pilis un citas interesantas vietas
Tagadējā kungu māja celta 1890. gadā, visticamāk, pēc Paula Maksa Berči projekta. Līdz pat agrārreformai tā bija privātā īpašumā. Pēc muižas nonākšanas valsts īpašumā tajā iekārtoja slimnīcu, bet vēlāk — sociālās aprūpes centru "Reģi".

2007. gada 22. februārī sociālās aprūpes centrā "Reģi" notika postošs ugunsgrēks, kurā dzīvību zaudēja 23 no 90 aprūpes centra dzīvojošiem iemītniekiem.Ugunsgrēkā Alsungas sociālās aprūpes centrā 'Reģi' bojāgājuši 23 cilvēki (precizēts) Tas kļuva par postošāko ugunsgrēku Latvijas vēsturē. Pēc ugunsgrēka aprūpes centru slēdza un tā iemītniekus pārvietoja uz Gudeniekiem.

2011. gadā nodegušo ēku izsolē iegādājās uzņēmējs Valentīns Kokalis, lai izveidotu šeit viesnīcu.Izsolē pārdots nodegušo Reģu komplekss

 Atsauces 

Kategorija:Alsungas pagasts
Kategorija:Muižas Latvijā